**Anexa nr.10 la Ordinul SFS nr. 427 din 21.08.2018**

**Informaţia prezentată de persoanele care desfășoară activitate de întreprinzător, cu**

**excepția deținătorilor de patente de întreprinzător și a persoanelor ce practică activitate independentă privind cheltuielile efectuate de către persoanele fizice la procurarea mijloacelor de transport, art. 22611 alin. (5) lit. h) din Codul fiscal.**

|  |  |  |  |  |  |  |
| --- | --- | --- | --- | --- | --- | --- |
| **Nr. crt.** | **IDNP** | **Numele, prenumele persoanei fizice** | **Suma achitată** | **Data operațiunii de achitare** | **Codul operațiunii** | **Notă** |
| *1* | *2* | *3* | ***4*** | ***5*** | ***6*** | ***7*** |
|   |   |   |   |   |   |   |
|   |   |   |   |   |   |   |

**NOTĂ EXPLICATIVĂ**

**privind modul de completare a anexei nr. 10 „Informaţia**

**prezentată de persoanele care desfășoară activitate de întreprinzător, cu excepția deținătorilor de patente de întreprinzător și a persoanelor ce practică activitate independentă privind cheltuielile efectuate de către**

**persoanele fizice la procurarea mijloacelor de transport, art. 22611 alin. (5) lit. h) din Codul fiscal”**

1. În conformitate cu prevederile art. 22611 din Codul fiscal persoanele care desfăşoară activitate de întreprinzător, cu excepţia deţinătorilor de patente de întreprinzător şi a persoanelor fizice care practică activitate independentă – prezintă informația privind cheltuielile efectuate de către persoanele fizice la procurarea mijloacelor de transport în perioada anului fiscal.

Informația se va prezenta pe persoanele fizice care, în perioada de raportare, au procurat de la agentul economic mijloace de transport a căror valoare depăşeşte cumulativ suma de 300 mii lei.

2. Informația va fi prezentată în format xml. sau Excel. În caz dacă informația se prezintă în format Excel, coloana 4 se va completa în mod obligatoriu în format ”Number”.

3. În informaţia prezentată conform anexei nr. 10 se reflectă:

**în col. 1** „Nr. crt.”– se indică numărul curent al înscrierii pe toate paginile din anexă, indiferent de numărul de pagini;

**în col. 2**„IDNP” – se indică IDNP-ul persoanei fizice care a procurat mijloacele de transport;

**în col. 3** „Numele, prenumele persoanei fizice” – se indică numele, prenumele persoanei fizice care a procurat mijloacele de transport;

**în col. 4** „Suma achitată” – suma achitată de către persoana fizică (se indică în MDL);

**în col. 5** „Data operațiunii de achitare” – se indică data operațiunii de achitare;

**în col. 6** „Codul operațiunii” – se indică codul operațiunii (modul de achitare), după cum urmează:

|  |  |
| --- | --- |
| *Denumirea operațiunii* | *cod* |
| Achitat în numerar  | 1 |
| Achitat prin transfer | 2 |
| Alt mod de achitare | 3 |

**în col. 7** „Notă” – se indică alte informații relevante privind identificarea bunului (numărul de înmatriculare, VIN Code, numărul caroseriei).